Seimen luona
Oi terve, lapsi suloisin,
 Ihastus enkeleille.
 Sä joululahja kallihin,
 Mit’ antaa voitiin meille.
 Niin pimeä tää mailma ois,
 Jos ei sun kasvois paiste lois
 Valoa kuolon teille.

 Ei syyttä vietä syntymääs
 Riemuiten kristikansa.
 Ei suotta sankartehtävääs
 Ylistä lauluissansa.
 Ja kerran pakanainkin maa
 Sun ihmeitäsi ilmoittaa,
 Tuo etees uhrejansa.

 Suur’ olet, suur’ on armotyös,
 Teit kaikki parhaaksemme.
 Siks synnyin-lahjaks tuomme myös,
 Min voimme, – sydämemme.
 On halpa kyllä lahjamme,
 Oi ota sentään vastaan se
 Ja kuule kiitoksemme!